Na temelju Statuta Glazbene škole Josipa Runjanina, a u vezi s člankom 34. Zakona o fiskalnoj odgovornosti (Narodne novine, broj 118/18) i članka 7. Uredbe o sastavljanju i predaji Izjave o fiskalnoj odgovornosti (Narodne novine, broj 95/19) ravnatelj Glazbene škole Josipa Runjanina, Darko Domaćinović, dana 28. listopada 2019. godine donosi:

**PROCEDURU STJECANJA, RASPOLAGANJA I UPRAVLJANJA NEKRETNINAMA**

Članak 1.

Ovom Procedurom propisuje se način i postupak stjecanja, raspolaganja i upravljanja nekretninama u vlasništvu Škole.

**UPRAVLJANJE NEKRETNINAMA**

Članak 2.

Upravljanje se može definirati kao sveobuhvatno djelovanje pojedinca ili grupe ljudi koje je usmjereno na učinkovito, efikasno i pravovremeno djelovanje prema određenom objektu kojim se upravlja, s ciljem postizanja određenih rezultata i vrijednosti uz što manje negativnih posljedica. Aktivnosti upravljanja su međuovisna s aktivnostima raspolaganja, u slučaju raspolaganja nekretninama, uspješno upravljanje istima je ključan preduvjet za uspješno raspolaganje.

Cilj upravljanja svim dobrima pa tako i onima u vlasništvu Glazbene škole Josipa Runjanina je održivi razvitak. Održivi razvitak je razvoj kojim se zadovoljavaju potrebe današnjih generacija a da se pri tome ne ugrožava budućim generacijama zadovoljavanje njihovih potreba.

Članak 3.

Imovinu Škole čine sve pokretne i nepokretne stvari te imovina u vlasništvu koja je dužna upravljati, koristiti i raspolagati svojom imovinom načelom dobrog gospodarstvenika.

Upravljanje nekretninama odnosi se na provedbu postupaka potrebnih za upravljanje nekretninama, tekuće i investicijsko održavanja nekretnina, reguliranje vlasničkopravnog statusa nekretnine, ustupanje na korištenje ustanovama i pravnim osobama za obavljanje poslova od javnog interesa te obavljanje drugih aktivnosti i poslova u skladu s propisima koji uređuju vlasništvo i druga stvarna prava.

Članak 4.

Glazbena škola Josipa Runjanina zastupana po ravnatelju upravlja nekretninama u svom vlasništvu prema načelima javnosti, predvidljivosti, učinkovitosti i odgovornosti.

Načelo javnosti osigurava se propisivanjem pravila i kriterija raspolaganja nekretninama u svim aktima koji se donose u svezi s njihovim upravljanjem i raspolaganjem.

Načelo predvidljivosti osigurava da raspolaganje nekretninama u istim ili sličnim slučajevima bude obuhvaćeno predvidljivim, jednakim postupanjem.

Načelo učinkovitosti osigurava učinkovito upravljanje i raspolaganje nekretninama radi ostvarivanja gospodarskih, infrastrukturnih i drugih ciljeva.

Načelo odgovornosti osigurava se propisivanjem ovlasti i dužnosti pojedinih nositelja funkcija upravljanja i raspolaganja nekretninama.

**RASPOLAGANJE NEKRETNINAMA**

Članak 5.

O raspolaganju nekretninama odlučuje Školski odbor na prijedlog ravnatelja škole I uz prethodnu suglasnost osnivača, u skladu s propisanom procedurom i ovisno o visini pojedinačne vrijednosti nekretnine koja je predmet raspolaganja. Odluka o visini iznosa koji predstavlja granicu između tijela koje je ovlašteno za odlučivanje o raspolaganju nekretninama nije propisana na razini države, već jedinica lokalne samouprave u okviru svojih akata odlučuje o njemu. Nekretnine se prodaju, daju u zakup ili se njima raspolaže na neki drugi način po osnovi provođenja javnog natječaja, neposredno pogodbom – ukoliko nije drugačije propisano internim aktima ili zakonom.

**STJECANJE NEKRETNINA**

Članak 6.

O stjecanju nekretnina od fizičkih ili pravnih osoba odlučuje nadležno tijelo, ovisno o vrijednosti nekretnine i troškovima koji bi mogli proizaći za školu.

**ZAVRŠNE ODREDBE**

Članak 7.

Ova Procedura stupa na snagu danom donošenja, a primjenjuje se 28.10.2019. godine.

KLASA: 602-01/19-01/15

URBROJ: 2196-114-19-01

U Vinkovcima, 28. listopada 2019. godine

Ravnatelj:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Darko Domaćinović, prof.)